News Update: Bloomberg Intelligence ชี้ ความเจ็บปวดทางเศรษฐกิจอันเลวร้ายที่สุดของอเมริกา ‘เกิดขึ้นไปแล้ว’ เมื่อ ธ.ค. ที่ผ่านมา - FINNOMENA
หุ้นสหรัฐฯ กลับมาปรับตัวเพิ่มขึ้นอีกครั้งในปีนี้ แม้เผชิญกับทั้ง 1) การล่มสลายของภาคธนาคาร 2) ความกังวลว่าจะเกิดภาวะเศรษฐกิจถดถอย และ 3) คาดการณ์กำไรของบริษัทที่มืดมนที่สุดในรอบหลายปีก็ตาม คำถามก็คืออะไรที่ทำให้ราคาหุ้นยังพุ่งขึ้นมาได้?
17 เม.ย. 2566

หุ้นสหรัฐฯ กลับมาปรับตัวเพิ่มขึ้นอีกครั้งในปีนี้ แม้เผชิญกับทั้ง 1) การล่มสลายของภาคธนาคาร 2) ความกังวลว่าจะเกิดภาวะเศรษฐกิจถดถอย และ 3) คาดการณ์กำไรของบริษัทที่มืดมนที่สุดในรอบหลายปีก็ตาม คำถามก็คืออะไรที่ทำให้ราคาหุ้นยังพุ่งขึ้นมาได้?
คำอธิบายที่เป็นไปได้และไม่เลวร้ายอย่างที่คิดตามแบบจำลองของ Bloomberg Intelligence ที่รู้จักกันในชื่อ Economic Regime Index ก็คือ ความเจ็บปวดทางเศรษฐกิจอันเลวร้ายที่สุดของอเมริกา ‘เกิดขึ้นไปแล้ว’ เมื่อหลายเดือนก่อน
ขณะที่ ดัชนีอธิบายว่าปัจจัยที่ส่งผลให้เกิด ‘ภาวะเศรษฐกิจถดถอย’ ทั้งการใช้กำลังการผลิต การขอรับสวัสดิการว่างงาน การผลิต และความเชื่อมั่นโดยรวมของตลาด บ่งชี้ว่า ภาวะเศรษฐกิจตกต่ำอาจเริ่มไปแล้วเมื่อเดือน มิ.ย. และถึงจุดต่ำสุดในเดือน ธ.ค. ปีที่แล้ว
นอกจากนี้ดัชนียังส่งสัญญาณถึงความอ่อนแอในระบบเศรษฐกิจ โดยตราบใดที่เศรษฐกิจยังคงอยู่เหนือระดับต่ำสุดในช่วงปลายปี 2022 แนวโน้มก็จะเอื้อต่อดัชนี S&P 500
Gillian Wolff นักวิเคราะห์ของ Bloomberg Intelligence กล่าวว่า เรื่องนี้อาจเป็นที่ถกเถียงกันว่า เรากำลังมุ่งหน้าไปสู่ภาวะเศรษฐกิจถดถอยหรือเราอยู่ในนั้นแล้ว ภาพรวมของเศรษฐกิจมหภาคดูเหมือนว่าจุดที่แย่ที่สุดเกิดขึ้นแล้วในเดือน ธ.ค. 2022 ดังนั้น มีแนวโน้มว่าจะมีการสนับสนุนที่สำคัญสำหรับหุ้นในอนาคต
ย้อนกลับไปดูภาวะเศรษฐกิจถดถอย ทั้ง 8 ครั้งตั้งแต่ปี 1970 ดัชนี S&P 500 ให้ผลตอบแทนเฉลี่ยในช่วงสามเดือนอยู่ที่ 8.9% และ 20% ในช่วง 12 เดือนหลังจากจุดต่ำสุดนั้น ขณะที่ดัชนี S&P 500 เพิ่มขึ้นมา 8.2% แล้วในปีนี้
นักลงทุนมีความมั่นใจมากขึ้นเรื่อย ๆ ว่าธนาคารกลางสหรัฐฯ (Fed) จะหยุดขึ้นดอกเบี้ย ณ จุดใดจุดหนึ่งของปีนี้ ซึ่งก่อนหน้านี้การขึ้นดอกเบี้ยกระตุ้นให้ S&P 500 ลดลง 19% ในปีที่แล้ว ซึ่งถือเป็นผลงานที่แย่ที่สุดนับตั้งแต่ปี 2008
ที่มา: https://www.bloomberg.com/news/articles/2023-04-16/case-for-stocks-is-seen-in-model-showing-economic-bottom-is-past?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
หุ้นสหรัฐฯ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA